CELEX: 32006D0292
Language: hu
Date: 2006-04-12 00:00:00
Title: 2006/292/EK: A Bizottság határozata ( 2006. április 12. ) a 2004/639/EK határozat Horvátország tekintetében történő módosításáról  (az értesítés a C(2006) 1541. számú dokumentummal történt)   (EGT vonatkozású szöveg)

20.4.2006   
            
            
               HU
            
            
               Az Európai Unió Hivatalos Lapja
            
            
               L 107/42
            
         
      A BIZOTTSÁG HATÁROZATA
   
   (2006. április 12.)
   a 2004/639/EK határozat Horvátország tekintetében történő módosításáról
   (az értesítés a C(2006) 1541. számú dokumentummal történt)
   (EGT vonatkozású szöveg)
   (2006/292/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafajba tartozó háziállatok mélyhűtött spermájának Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1988. június 14-i 88/407/EGK tanácsi irányelvre (1) és különösen annak 8. cikke (1) bekezdésére,
   mivel:
   
               (1)
            
            
               A marhafélék fajai közé tartozó háziállatok spermájának behozatali feltételeiről szóló, 2004. szeptember 6-i 2004/639/EK bizottsági határozat (2) többek között megállapítja azon harmadik országok jegyzékét, amelyekből behozható a szarvasmarhafélék spermája.
            
         
               (2)
            
            
               Tekintettel Horvátország kedvező állat-egészségügyi helyzetére, Horvátországot fel kell venni azon harmadik országok jegyzékére, amelyekből engedélyezett a behozatal.
            
         
               (3)
            
            
               A 2004/639/EK határozatot ezért ennek megfelelően módosítani kell.
            
         
               (4)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az 2004/639/EK határozat I. melléklete helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2006. április 12-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 194., 1988.7.22., 10. o. A legutóbb a 2006/16/EK bizottsági határozattal (HL L 11., 2006.1.17., 21. o.) módosított irányelv.
   
      (2)  HL L 292., 2004.9.15., 21. o. A legutóbb a 2006/16/EK határozattal módosított határozat.
   
      MELLÉKLET
      
         
            „I. MELLÉKLET
            Azon harmadik országok jegyzéke, amelyekből a tagországok engedélyezik a marhafélék fajai közé tartozó háziállatok spermájának behozatalát
            
                        ISO-kód
                     
                     
                        Ország
                     
                  
                        AU
                     
                     
                        Ausztrália
                     
                  
                        CA
                     
                     
                        Kanada
                     
                  
                        CH
                     
                     
                        Svájc
                     
                  
                        HR
                     
                     
                        Horvátország
                     
                  
                        NZ
                     
                     
                        Új-Zéland
                     
                  
                        RO
                     
                     
                        Románia
                     
                  
                        US
                     
                     
                        Egyesült Államok”